[b][u]เทคนิคการถ่ายภาพบุคคลตอนกลางคืน Night Portrait  [/u][/b]
(ขอบอกไว้ก่อนว่านี่เป็นเรื่องเล่า เข้ามาอ่านมาฟังกันแบบขำๆ เทคนิคส่วนตัว คงไม่ตรงตามทฤษฎีเป๊ะๆ อาจมีการแหกกฎบ้างก็อย่าว่ากันนะจ๊ะ)


[attachment=33]34461_DSC_3328W.jpg[/attachment]


[b]อุปกรณ์ที่จำเป็นในการใช้ในการถ่าย Night Portrait  [/b]

1. กล้อง DSLR ไม่จำกัดยี่ห้อ 
2. เลนส์ อะไรก็ได้ (อ้าวทำไมพูดแมวๆ อย่างนี้อ่ะ) เลือกเลนส์ที่มีความสว่างมากๆ จะดีกว่า เช่น 50 f 1.8 หรือเป็นเลนส์ ที่มีระบบกัน สั่น is VR เป็นต้น (แต่ส่วนตัวผมใช้ 85 f 1.8 เพราะได้โบเก้สวยกว่า) 
3. แฟลช  iTTL, eTTL Manual Flash (ส่วนตัวผมชอบใช้ manual flash มากกว่า TTL) 
4. ขาตั้งกล้อง ทำให้ถ่ายได้นิ่งขึ้น แต่ลำบากในการใช้และการเคลื่อนที่ ถ้าไม่เน้นงานปราณีตจริงๆ ก็คงไม่จำเป็น 
5. นางแบบ อันนี้ไม่น่าจะเกี่ยวนะ แต่ถ้าแบบสวยๆ โพสเก่งๆ โพสไม่อายใคร จะทำให้การถ่ายกลางคืนตามสถานที่ ที่มีผู้คนพลุกพลาน ทำได้ง่ายขึ้นเยอะเลย 


[attachment=34]34462_DSC_7437W.jpg[/attachment]


[b]มาเริ่มกันเลยดีกว่า สิ่งที่เราต้องให้ความสำคัญอย่างมากมายในการถ่าย Night Portrait คือ [/b]

1.แสงที่ตัวแบบ นั่นคือการกำหนดปริมาณของแสงแฟลชที่ยิงไปยังตัวแบบให้พอดี 
2.แสงของฉากหลัง การเก็บแสงของฉากหลังให้ได้ปริมาณที่พอเหมาะ เป็นสิ่งสำคัญอย่างหนึ่งในการถ่าย Night Portrait 


โดยปกติแล้วถ้าเรายิงแสงแฟลชไปที่แบบ แฟลชก็จะตกกระทบที่ตัวแบบ แบบได้รับแสงเต็มๆ ภาพของตัวแบบก็จะชัดเจน แต่ฉากหลังจะมืด ดูรูปจะเห็นว่า ยิงแฟลชไปที่แบบตรงๆ ความสว่างก็ตกที่ตัวแบบ แต่ฉากหลังจะมืด 


[attachment=35]34463_DSC_6906W.jpg[/attachment]


ซึ่งโดยทางทฤษฎีแล้วโดยทั่วไปจะแนะนำให้ใช้ Slow Sync Flash เป็นการยิงแฟลชให้สัมพันธ์กับการใช้ speed shutter ที่ต่ำ จะทำให้สามารถเก็บแสงของฉากหลังได้ดีขึ้น นั่นคือเมื่อเรากดชัตเตอร์แล้วแฟลชยิงไปกระทบที่ตัวแบบ หลังจากที่แสงจากแฟลชหมด ม่านชัตเตอร์ยังไม่ปิด ทำให้สามารถเก็บแสงจากฉากหลังได้ เมื่อแสงพอดีแล้ว ม่านชัตเตอร์ก็จะปิดลง ทำให้เราได้ภาพที่ภาพตัวแบบชัดเจนและได้แสงสวยๆ ของฉากหลังด้วย  

[b]ภาพนี้ ใช้ Nikon D80 lens 50 f 1.4 เปิดรูรับแสง f 2.2 speed 1/60 ISO 200manual flash 1/8 [/b]

[attachment=36]34467_DSC_2931W.jpg[/attachment]

ลองไปถ่ายดูนะครับ ค่าการปรับตั้งกล้องก็คงประมาณนี้ การให้กำลังแฟลชมากหรือน้อย ก็ขึ้นอยู่กับระยะห่างระหว่างกล้องกับตัวแบบด้วยนะครับ การถ่ายแบบนี้ถ้าเราใช้คล่องๆ ถ่ายเก่งๆ สามารถนำความรู้นี้มาใช้งานได้จริงเช่นการถ่ายงานแต่งงาน งานเลี้ยง หรือ งาน Event ต่างๆ ได้ 

[b]ภาพนี้ ใช้ Nikon D80 lens 85 f 1.8 เปิดรูรับแสง f 2 speed 1/60 ISO 200 manual flash 1/8[/b] 

[attachment=37]34473_DSC_3300W.jpg[/attachment]

นี่ก็เป็นการบอกเพื่อนๆ หรือน้องๆ ที่พึ่งจะหัดถ่ายรูป ได้เป็นอย่างดีว่า บางทีความรู้ก็ไม่ได้มาจากตำราเสมอไป อย่างการเรียนรู้ครั้งนี้มันมาจากความ(หน้าด้าน) อยากรู้ การกล้าที่ถามและการแลกเปลี่ยนประสบการณ์กัน คำแนะนำดีๆ จากพี่ๆ ที่มีต่อน้องๆ ดังนั้น ถ้ามีเพื่อนๆ มาถาม ถ้าตอบได้ ผมก็ไม่รีรอเลยที่จะให้คำแนะนำ ตามความรู้เท่าที่มีพอจะแบ่งปันกัน

[attachment=38]34478_Night-145W.jpg[/attachment]

[b]ตอนนี้เห็นหลายที่เริ่มประดับไฟแล้ว ขอให้เพื่อนๆ สนุกกับการถ่าย ไฟและ Night Portrait นะครับ[/b] 


[attachment=39]34480_Night-146W.jpg[/attachment]


[attachment=40]34481_Night-149W.jpg[/attachment]